Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 157

c) Alkalmazott tűzvédelem témából: Felismerési szinten ismerjék a tanulók: — az éghető gázok, az éghető folyadékok, a robbanóképes porok tűzvédelmi jellemzőit, a robbanásveszélyes helyzet kialakulásának lehetőségeit, — a lakó- és otthon jellegű épületek, a közösségi épületek rendeltetésének megfelelő alapvető jellemzőket, — a tömegtartózkodásra szolgáló és a középmagas, magasépületek speciális létesítési és használati szabályait, — a mezőgazdaság egyes ágazatainak speciális jellemzőit, — a tűzvédelmet szolgáló építészeti és épületgépészeti megoldásokat. Definíciós szinten ismerjék a tanulók: — veszélyforrás felismerését, a veszélyhelyzet értékelését, a veszély és az ellene való védekezés építészeti, épületgépészeti megoldásainak összekapcsolását, értelmezését.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes